Diari Oficial de la Generalitat Valenciana


Sumari del DOGV 4793, del 08-07-2004 (2004/6951)

Informació pública del programa d'actuació integrada per al desenvolupament de la unitat d'execució B (redelimitada) del pla de reforma interior PN-2 de Benifaraig.
--------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6951


Organisme emissor
:   Calviga, SA

Tipus de document
:   Anunci

Informació pública del programa d'actuació integrada per al desenvolupament de la unitat d'execució B (redelimitada) del pla de reforma interior PN-2 de Benifaraig. [2004/S6951]
  
La mercantil Calviga, SA va presentar en l'Ajuntament de València en data 7 de maig de 2004, còpia del programa d'actuació integrada per al desenvolupament de la unitat d'execució B (redelimitada) del pla de reforma interior PN-2 de Benifaraig (terme municipal de València), a l'empara del que establixen els articles 46, 48, 52 i 53 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada Llei, esta mercantil va sotmetre l'esmentat programa amb tota la documentació que integra a informació pública en l'Ajuntament de València i en la notaria de Carlos Pascual de Miguel, situada al carrer Pintor Sorolla, núm. 5 de València, durant el termini de legalment establit d'informació al pñublic que es va iniciar després de la publicació del corresponent anunci en el Diari Oficial de la Generalitat Valenciana núm. 4.759, de data 24 de maig, per termini de 20 dies hàbils a partir del següent dia de la publicació d'este anunci en el Diari Oficial de la Generalitat Valenciana.
  
En data 11 de maig de 2004, Urbamed- Jorge Catalán, SL, UTE, va depositar a l'Ajuntament de València l'alternativa tècnica de programa d'actuació integrada per al desenvolupament d'aquesta unitat d'execució, i l'Alcaldia de l'Ajuntament de València va resoldre en data 27 de maig de 2004, l'acumulació dels procediments que tendeixen a la tramitació de les dues alternatives en la iniciada per Calviga, SA., i es consideren com a alternatives tècniques en simultània concurrència. Una vegada complimentats els terminis legalment establerts no es va procedir a l'obertura de les proposicions juridicoeconòmiques presentades, ja que Urbamed- Jorge Catalán SL., UTE, va incloure en la seua proposta una parcel·la, el propietari de la qual no havia sigut objecte de l'avís prescrit en l'article 46.3 de la Llei Reguladora de l'Activitat Urbanística, encara que posteriorment va presentar escrit mitjançant el qual indicava que la inclusió de l'anomenada parcel·la havia sigut un error atribuïble a la fixació de línies de la unitat d'execució, pel qual es considerava exclosa.
  
Una vegada completat l'expedient, es procedeix a publicar el present perquè, qualsevol interessat, en el termini de 20 dies a contar des de la seua publicació en el Diari Oficial de la Generalitat Valenciana, puga formular qualsevol al·legació que els convinga segons dret. Les al·legacions que, si s'escau, siguen formulades seran presentades davant el Registre General de l'Ajuntament de València.
  
El següent dia hàbil a la finalització de l'esmentat termini, en el Servei de Contractació de l'Ajuntament de València, tindrà lloc l'acte d'obertura de les proposicions juridicoeconòmiques que s'hagueren presentat, excepte si és dissabte, en aquest cas l'anomenat acte tindrà lloc el següent dia hàbil posterior. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.